France Télévisions

France Télévisions (Sebutan bahasa Perancis: [fʁɑ̃s televizjɔ̃] — digayakan sebagai france·tv) ialah penyiar televisyen awam Perancis. Ia merupakan sebuah syarikat milik pemerintah negara tersebut hasil penggabungan seberapa saluran televisyen awam iaitu France 2 (dahulunya Antenne 2), France 3 (dahulunya France Régions 3), France 5 (dahulunya La Cinquième) yang bebas, France Ô (dahulunya RFO Sat), dan France 4 (dahulunya Festival). France Télévisions kini dibiayai oleh pendapatan dari yuran lesen televisyen dan pengiklanan komersial. Undang-undang baru mengenai penyiaran awam akan menghalang pengiklanan komersial di saluran televisyen umum (pada mulanya pada waktu petang, kemudian secara beransur-ansur sepanjang hari). France Télévisions ialah penyokong inisiatif Hybrid Broadcast Broadband TV (HbbTV) yang mempromosikan dan mewujudkan piawaian terbuka Eropah untuk kotak set-top hibrid untuk penerimaan TV siaran dan aplikasi multimedia jalur lebar dengan antara muka pengguna tunggal dan telah memilih HbbTV untuk berita interaktif, sukan dan perkhidmatan cuaca, dan merancang untuk menambah keupayaan TV dan kemampuan perkongsian media sosial. Perkhidmatan France Télévisions setidaknya mempunyai 5+1 kanal televisyen digital diantaranya. France 2: Saluran general dengan penonton terbanyak ke-2 setelah TF1. France 3: Saluran general yang sama konsep dengan France 2. Saluran ini merupakan saluran tempatan. France 4: Saluran dengan perkhidmatan mula-mula ialah berupa rancangan hiburan, kanak-kanak, dan sukan. France 5: Saluran dengan perkhidmatan berupa dokumentasi, pendidikan, kanak-kanak, fakta-fakta, dan tentang kehidupan. France Info: Saluran berita nasional 24 jam. Arte: Saluran televisi semacam France 5. Saluran ini merupakan saluran kerjasama antara kerajaan Perancis dan Jerman. Selain itu, France Télévisions memiliki perkhidmatan televisyen untuk wilayah jajahan iaitu Outre-Mer 1ere. Sebelumnya, France Télévisions pernah mempunyai saluran berupa seputar kehidupan wilayah jajahan Perancis iaitu France Ô yang bersiaran di saluran digital untuk wilayah metropolit dan wilayah jajahan pula. Saluran tersebut telah diberhentikan kerana turunnya tontonan. Rujukan Pautan luar Tapak rasmi (dalam bahasa Perancis)